

**КАРНАВАЛНА ФИЕСТА февруари 2014 - Ница, Мантон и Венеция**

* **Стандартен вариант**

Автобусна програма 8 дни / 7 нощувки

**Дати:** 27.02.2014 г.

Цена: 442 евро / 864 лева

**Цената включва:**

* 7 нощувки със закуски в хотели 3 \* -три в района на Сан Ремо, две в района на Лидо ди Йезоло и по една в района на Любляна, и Загреб;
* 5 вечери;
* транспорт с комфортен автобус;
* екскурзовод на български език

**Цената не включва:**

* Доплащане за единична стая – 122 евро ;
* Медицинска застраховка за 8 дни с покритие 5000 евро за лица на възраст до 65 г - 8 лв, за лица на възраст от 65 г до 70 г - 12 лв, за лица на възраст от 70 г до 75 г – 16 лв, за лица на възраст от 75 г до 80 г – 23 лв;
* Корабче от Пунта Сaбиони - Венеция – 20 евро;
* Входни такси за посещаваните туристически обекти
* Екскурзия до Ница– 10 евро при минимум 25 туристи ;
* Екскурзия до Кан и Мантон – 16 евро при минимум 25 туристи ;

**С тази екскурзия ще посетите** : София – Любляна- Сан Ремо –Ница– Мантон – Генуа –Лидо ди Йезоло - Венеция – Загреб - София

**ТУРИСТИЧЕСКА ПРОГРАМА:**

**1 Ден/ 27.02.2014 : София – Любляна**

Отпътуване от София за Любляна в 08.00 ч., от Националния стадион „Васил Левски” и в 08.30 ч. от автогара „Сердика”. Настаняване в хотел в района на Любляна.Нощувка.

**2 Ден/ 28.02.2014 : Любляна – Сан Ремо**

Закуска. Кратка туристическа програма в Любляна– град на кръстопът, въплътил духа на централна Европа и Средиземноморието, мост между разнородни култури, настроения и идеи. С нашата разходка ще видите Старото кметство, Тримостието, река Любляна и Францисканския манастир. Продължаваме за Сан Ремо– един от най-привлекателните курорти в Италия, известен още като „града на фестивалите”  заради многобройните културни и музикални форуми, които се организират там целогодишно. Вечеря. Нощувка в района на Сан Ремо.

**3 Ден/ 01.03.2014 : Сан Ремо - Ница – Сан Ремо**

Закуска. Свободно време или по желание екскурзия до Ница за „Парада на цветята“ :Разглеждане на Ница - стария град, площад “Масена”, цветния пазар, руската църква “Св. Николай”. В 14.30 ч на крайбрежния булевард „Променад-де-з-англе” започва карнавалното шествие „Парад на цветята”, а в 21.00 ч. на същото място започва карнавалното шествие „Парад на светлините” (Билетите за всяко шествие, които не са включени в пакетната цена на екскурзията, струват съответно по 25 EUR на специално изработените трибуни или 10 EUR на пл. „Масена”; безплатно е по тротоарите извън пл. „Масена”. Който желае може да дойде дегизиран). Връщане в хотела. Вечеря. Нощувка.

**4 Ден/ 02.03.2014 : Сан Ремо – Кан - Мантон – Сан Ремо**

Закуска. Свободно време или по желание екскурзия до Кан и Мантон за  “Парадът на Златния плод”:Сутринта – отпътуване за Кан – бул. „Кроазет”, Фестивалния комплекс. Следобед - разходка до Мантон, където в 14,30 ч ще започне “Парадът на Златния плод”, който се организира в рамките на карнавала „Лимонени празници”. Разходка по крайбрежния булевард „Променад дю солей”. Възможност за посещение на изложбата на открито на скулптури от цитрусови плодове, пресъздаващи различни световни забележителности – изложбата е разположена в градината Биовес (билетът за изложбата, който не е включен в пакетната цена на екскурзията, струва 9 EUR за възрастни и 6,50 EUR за деца до 14 г). Завръщане в хотела. Вечеря. Нощувка.

**5 Ден / 03.03.2014: Сан Ремо – Генуа- Лидо ди Йезоло**

Закуска. Отпътуване за Лидо ди Йезоло.Попътно разглеждане на Генуа . Кратка туристическа обиколка на Генуа – от старото пристанище по каменните криволичещи улици ще стигнем до Катедралата Сан Лоренцо и Двореца на Дожите, къщата на Христофор Колумб, Централния площад и Виа Гарибалди. Настаняване в хотел в района на Лидо Ди Йезоло. Вечеря.Нощувка.

**6 ДЕН/ 04.03.2014 : Венеция**

Закуска. Сутринта посещение на карнавална Венеция. Разглеждане забележителностите на града: разходка с корабче от Пунта Сабиони до „Сан Марко”, посещение на историческия център на Венеция: площад “Сан Марко”, базиликата „Сан Марко”, двореца на Дожите (отвън), моста на въздишките моста “Риалто”. Свободно време за разходка сред неповторимата карнавална атмосфера на Венеция. Вечерта – връщане в хотела.Вечеря. Нощувка.

**7 Ден/ 05.03.2014 : Лидо ди Йезоло – Загреб**

Закуска. Отпътуване за Загреб.Настаняване в хотел. Туристическа програма в Загреб – аристократичният градски център с централният площад „Бан Йосип Йелачич”, Горни град с неоготическата катедрала и Двореца на архиепископа, хълма Градец с енорийската църква “Свети Марко”, Парламента, сградите на правителството и президента. Нощувка.

**8 Ден/ 06.03.2014 : Загреб – София**

Закуска. Сутринта отпътуване за България.Пристигане в София вечерта.

**ВЕНЕЦИЯ:**

ТЕМАТА НА КАРНАВАЛА ПРЕЗ 2014-ТА ЩЕ БЪДЕ : ***ФАНТАСТИКА И ПРИРОДА В „ПРИКАЗНАТА ГОРА“***

***14.02. – 04.03.2014***

На ежедневните паради на площад Сан Марко ще видите :

Всеки ден една компания от комици , говорещи различни езици, ще оживлява двата парада - сутрешен и следобеден, където най-добре маскираните ще се съревновават, за спечелването на традиционното състезание „Най -сполучлив маскировъчен костюм“ . Победителите ще бъдат избрани от зрителите , които ще гласуват за своите фаворити. Всеки ден по двамата победители ще бъдат избирани , за да се състезават за големия финал в неделя.

По време на всеки парад до три развлекателни фирми ще се представят с шоу - уличен театър с клоуни , музика и танци . Представленията ще бъдат провеждани според тяхната тема и целта им ще бъде развеселяване на присъстващите на площада и въвличане на зрителите в шоуто .

В обедно време, между 13:00 и 15:00 часа, на площада ще ви забавляват с музика и танци , вдъхновени от природата и фантастиката.

Представленията всяка вечер ще бъдат съсредоточени върху едно фантастично животно или митологично същество. Избраният изпълнител , който изпълнява съответната роля,ще покаже шоу, което ще бъде метафора на темата. Арт директорът на представленията ще оценява всяка вечер темата , както и самия изпълнител .

***За допълнителна информация:*** <http://carnevale.venezia.it/news.php?id=5158>

**НИЦА:**

**СЪБОТА 1-ВИ МАРТ Е ДЕНЯТ, В КОЙТО НИЕ ЩЕ ПОСЕТИМ КАРНАВАЛА В НИЦА ЗА :**

**14:30 ч - „Парад на цветята“  
21:00 ч - „Карнавален парад на светлините“**

Основното събитие на Ривиерата през зимата е един от най-големите карнавали в света , което предлага незабравимо забавление от 14-ти февруари до 4-ти март 2014- та година!

Огромни , цветни паради се провеждат ден и нощ , със забавления , представени от над 1000 музиканти и танцьори от цял ​​свят .

 В уникална обстановка , на крайбрежната алея „Промнад дез Англе“ ,не пропускайте най-красивите флорални композиции , екстравагантно облечени герои хвърлящи мимози , гербери и лилиуми в публиката ...

За повече от 15 дни , градът е огласен от ритъма на това приказно събитие! Елате , за да забравите сивотата на зимата и да бъдете огряни от слънцето на Френската Ривиера !

***За допълнителна информация:*** <http://www.nicecarnaval.com/en/>

**МАНТОН:**

**81-вият „Празник на лимона“ ще се проведе от 15-ти февруари до 5-ти март 2014 в Мантон .**

**НЕДЕЛЯ 2-РИ МАРТ Е ДЕНЯТ, В КОЙТО НИЕ ЩЕ ПОСЕТИМ КАРНАВАЛА В МАНТОН ЗА НАЧАЛОТО НА “ ПАРАДЪТ НА ЗЛАТНИЯ ПЛОД“ В 14:30 Ч.!**

Спокойното френско градче [Мантон](http://www.peika.bg/Menton_l.ct_i.74010_a.save.html" \t "_blank) само на 30-ина километра от [Ница](http://www.peika.bg/Nitsa_l.ct_i.46616.html)

избхухва в цвят и аромат по време на ежегодния Фестивал на цитрусите (La Fête du Citron). Вземете своята доза витамин С около огромните статуи, изградени от лимони и портокали на брега на Френската ривиера.Ще се насладите на танци и тематични партита на платформи - всичко, което бихте искали да видите на един „цитрусов фестивал“.

***За допълнителна информация:*** <http://www.fete-du-citron.com/-Program-.html>